स्टूडेंट्स ने काॅलेज प्रबंधन पर लगाया जबरदस्ती हॉस्टल में रखने के आरोप
अंबिकाकाॅलेज आॅफ नर्सिंग बडाली के स्टूडेंट्स ने काॅलेज प्रबंधकों पर जबरदस्ती काॅलेज के होस्टल में रहने पर मजबूर करने के विरोध में काॅलेज के गेट पर रोष धरना देकर नारेबाजी की। काॅलेज के विद्यार्थियों बीएससी नर्सिंग पहले साल के विद्यार्थी मुहम्मद मुनीब, ओबास मकबूल, मुदरिस नाजर, आसिफ महाराज, सईद फजिल बुखारी, सईद फजान और अमीर यूसफ भट्ट समेत कई अन्य विद्यार्थियों ने बताया कि वह जम्मू कश्मीर के रहने वाले हंै और उन्होंने पिछले साल अक्टूबर 2016 में बीएससी नर्सिंग पहले साल में दाखिला लिया था। उन्होंने बताया कि काॅलेज के प्रबंधकों द्वारा उन्हें शिवालिक सिटी खरड़ में एक होस्टल के रखा जा रहा है। जहां पूरी सुविधाएं नहीं दी जा रही हैं और यहां तक कि खाना भी सही नहीं दिया जा रहा है। इन स्टूडेंट्स ने आरोप लगाया कि काॅलेज प्रबंधकों द्वारा 5 हजार रुपए प्रति विद्यार्थी के हिसाब से होस्टल खर्च वसूला जा रहा है। विद्यार्थियों ने बताया कि इस होस्टल में उन्हें पूरी सुविधा मिलने के कारण वह होस्टल से बाहर रहना चाहते हंै परंतु काॅलेज प्रबंधक उन्हें जबरदस्ती यहां रहने के लिए मजबूर कर रहे है ओर ऐसा करने की सूरत में कॉलेज से निकाल देने की धमकी देते हैं। विद्यार्थियों ने बताया कि वह अपनी मांगों को लेकर शांतिपूर्वक तरीके से काॅलेज के गेट के आगे रोष धरना देकर नारेबाजी कर रहे थे तो भी उन्हें डराया धमकाया गया। इस अवसर पर इन विद्यार्थियों ने काॅलेज के प्रिंसिपल के साथ बदसलूकी करने के आरोपों को भी नकार दिया। इस रोष धरने के दौरान काॅलेज के मैनेजिंग डायरेक्टर भी मौके पर मौजूद थे, लेकिन उन्होंने इस बारे में कोई भी स्पष्टीकरण देने से साफ मना कर दिया। थाना सदर खरड़ के एसएचओ भगवंत सिंह रोष धरने की सूचना मिलते ही मौके पर पहुंचे और काॅलेज प्रबंधकों के खिलाफ नारेबाजी कर रहे छात्रों को शांत करने की कोशिश की, लेकिन बाद में उन्हें थाने लाया गया। उन्होंने बताया कि काॅलेज प्रबंधकों ने पुलिस को शिकायत दी है कि इन विद्यार्थियों ने काॅलेज के प्रिंसिपल बाला सुपरमनीयम के साथ बदसलूकी की है। जिस कारण इन विद्यार्थियों को पुलिस स्टेशन लाया गया है।
काॅलेज के गेट पर स्टूडेंट्स ने किया प्रदर्शन
hin_Deva hin_Deva hin_Deva